Sevilya alkazarı
  Sevilya alkazarı (ispan: Reales Alcázares de Sevilla və ya Real Alcázar de Sevilla) İspaniyanın Sevilya şəhərində yerləşən orijinal olaraq Mavr əsilli müsəlman krallar üçün tikilmiş olan kral sarayıdır. Bu saray, İspaniya və Pireney yarımadasında hələ də mövcud olan Müdəccən memarlıq üslubuna malik olan ən gözəl və təsir edici bina hesab olunur. Sarayın yuxarı mərtəbələri hələ də kral ailəsi tərəfindən istifadə olunur və Patrimonio Nacional adlı milli təşkilat tərəfindən idarə olunur. Dünyada hələ də istifadə edilən ən qədim kral sarayı olan Sevilya alkazarı, Sevilya kafedralı və Qərbi Hind adaları baş arxivi ilə birlikdə 1987-ci ildə YUNESKO tərəfindən Ümumdünya İrsi elan edilmişdir.